ועדת הכספים, כנסת 20, פרוטוקול מספר 612, 2017-01-11 11:10

משה גפני: אני מבקש להודיע על הוועדה ואני מבקש גם להצביע.

משה גפני: הועבר אלינו החוק של קצא"א.

משה גפני: בתחילה הוא עבר לוועדת החוץ והביטחון, לאחר מכן דיבר איתי אבי דיכטר והם ביקשו שזה יהיה כאן.

משה גפני: חלק מהדיונים צריכים להיות חסויים, ולכן אני מבקש להקים ועדת משנה, לא ועדת משנה חסויה, אלא ועדת משנה שבה לא תהינה הצבעות.

משה גפני: ההצבעה תהיה כאן במליאת הוועדה.

משה גפני: מליאת הוועדה צריכה להצביע ולכן הדיונים שחלק מהם – אני לא חושב שיהיו יותר משניים-שלושה דיונים, אבל חלק מהם יצטרכו להיות חסויים ולכן צריך לעשות את זה ועדת משנה.

משה גפני: לוועדת המשנה אין סמכות להצביע, ומי שתצביע זה מליאת הוועדה.

משה גפני: אני ביקשתי ואני מבקש את אישור הוועדה שוועדת המשנה תורכב מארבעה מהקואליציה, שלושה מהאופוזיציה, בתוך הארבעה של הקואליציה אני אהיה.

משה גפני: זאת אומרת, זה לא שיש אחד נוסף ליושב-ראש, ואני אהיה היושב-ראש.

משה גפני: מהקואליציה יהיו חברים וממלאי מקום: אני, כפי שאמרתי, כיושב-ראש, מיקי זוהר, יצחק וקנין ורחל עזריה; עודד פורר ובצלאל סמוטריץ יהיו ממלאי מקום, והמשמעות של ממלאי מקום הוא חלק מהעניין מכיוון שההצבעה היא במליאת הוועדה ואז הסמכות היא אותו דבר.

משה גפני: מהאופוזיציה יהיו שלושה חברים: מיקי רוזנטל, מנואל טרכטנברג, מיקי לוי נציג יש עתיד, וזהבה גלאון, לאחר שדיברתי איתה, היא תהיה ממלאת מקום.

משה גפני: אתם מקבלים נציג נוסף במקומה, אתם צריכים להודות לה על זה.

מיקי רוזנטל: אנחנו ממש מתרגשים.

משה גפני: זה לא קריטי, אבל חשוב לעשות את זה מסודר.

משה גפני: זה לא הרבה זמן.

משה גפני: בכל מקרה, הסמכות היא בידי מליאת ועדת הכספים, שם תהינה ההצבעות.

משה גפני: אני מבקש את אישור הוועדה להצעה הזאת.

משה גפני: מי בעד? ירים את ידו.

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: ההצעה הזאת אושרה.

משה גפני: תודה רבה.

משה גפני: הישיבה נעולה.